  Виталий Пронин Фото: Kremlin.ruМоскваысь «Лужники» стадионын Крым Россиен оглюкет луэм дырысен 7 ар тырмонлы сӥзем концерт ортчиз. Отчы вуылӥз Россилэн Президентэз Владимир Путин но.Со вань люкаськем калыкез бадӟым праздникен ӟечкылаз. Юаз: "Яратӥськоды-а тӥ Россиез?" Ваньзы огымысь кунзэс яратэмзэс веразы. -- Ӵапак со яратон, кудӥз котькуд адямимылэн вираз, сямаз пыӵамын, со калыкмес кужмогес каре, одӥг уж котырын огазея, - шуиз Президент. 7 ар талэсь азьло 2014-тӥ арын Крымез Россие пыртон сярысь референдум ортчиз. 18-тӥ мартэ Крым Россилэн огез улосэз луиз шуыса документ гожтӥз В. Путин. Та нуналлы сӥзем ужрадъёс пӧртэм регионъёсын ортчыло.  